Source: http://docplayer.fi/3018369-Kutsuntapakko-naisille-s-3-4-5-ja-7-www-mil-fi-porpr.html
Timestamp: 2017-11-25 00:38:43+00:00
Document Index: 25389851

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kutsuntapakko naisille? s.3,4 5 ja 7. - PDF
Kutsuntapakko naisille? s.3,4 5 ja 7.
Download "Kutsuntapakko naisille? s.3,4 5 ja 7. www.mil.fi/porpr"
1 Kutsuntapakko naisille? s.3,4 5 ja 7 Heinä
2 Taisteluosaston valmiusaika päättyi PORIN PRIKAATIN TIEDOTUSLEHTI Toimitus SÄKYLÄ JULKAISIJA Porin Prikaati ja Porin Rykmentin Porin Prikaatin Kilta TOIMITUSNEUVOSTO Puheenjohtaja prikaatikenraali Markku Nikkilä Jäsenet: Killan pj. Jorma Koivisto Killan vpj. Raimo Salo PÄÄTOIMITTAJA everstiluutnantti Sakari Wallinmaa puh. (02) SIVU 8 Puolustusministeri tarkasti Porilaiset Liettuassa 2 TOIMITUSSIHTEERI yliluutnantti Matti Vihurila puh. (02) TOIMITTAJA jääkäri Markus Vehmanen AVUSTAJAT Esa-Pekka Avela puh. (02) Ursula Lehtivuori puh Kari Nummila puh. (02) Jorma Pihlava puh Erkki Saarinen puh Asko Tanhuanpää puh Samuli Vahteristo puh Tapio Vallin puh. (02) TAITTO Simo Nummi puh mainosnummi.inet.fi TALOUDENHOITAJA OSOITTEENMUUTOKSET Tmi Tilistö Seppo Luoto puh. (02) PANKKI Nordea, Säkylä KIRJAPAINO Eura Print Oy SIVU 20 Kansi: Puolustusministeri Jyri Häkämies tutustui Liettuassa järjestettyyn monikansalliseen Amber Hope kriisinhallintaharjoitukseen. Upseerikokelas Tuukka Vahteri opasti Häkämiestä miinaharavan käytössä. Kuva: Matti Vihurila. s. 4 s. 6 s. 7 s. 8 s. 11 s. 12 s. 13 s. 16 s. 17 s. 18 s. 20 s. 22 s. 25 s. 27 s. 28 s. 30 s. 32 Naisille kutsu vapaaehtoiseen turvallisuuskoulutukseen Paras paikka maailmassa Kolumni Vain lähtö jäi puuttumaan Kaskeala korosti kansallisen puolustuksen vahvistumisen merkitystä Porilaisen päiväkirja Puolustusvoimain lippujuhlan päivä Erkki Hellman Mitali yllätti Maikun Suomalaisia nuoria moititaan turhaan Porilaiset Liettuassa Aukki siirtyi yksiköihin Viherhiukkaset Kunniakansalaiset kävivät kylässä Suomen sota Killan kuulumisia Kronikat
3 h e i n ä 2007 heinä PÄÄKIRJOITUS Asevelvollisuus Viime aikoina on keskusteltu yleisen asevelvollisuuden ja suomalaisen nyky-yhteiskunnan intressien kohtaamisesta. On esitetty, että varusmiespalvelukseen hukkaantuu yksi opiskelu- tai työskentelyvuosi miesväestön elämästä. On myös väitetty, ettei asevelvollisarmeijalla ole käyttöä tulevaisuuden uhkiin varauduttaessa. Tasa-arvokysymyksenä on kysytty, miksi vain nuorilla miehillä on tällainen rasite. Tuleeko tytöistä naisia ilman armeijaa, mutta pojista ei miehiä? On valiteltu, että armeijan vanhanaikainen päivärytmi ei sovi nykynuorille, kun herätys on normaaliin nukkumaanmenoaikaan. Ja yltiöpäisimmät esittävät, että Suomen pitäisi Ruotsin mallin mukaan käytännössä lakkauttaa puolustusvoimansa. Porin Prikaatissa on ollut palveluksessa Suomen ensimmäinen EU-taisteluosastoon kuuluva joukko. Joku voi ajatella, että nämä taistelijat ovat esimerkkejä ammattisotilaista. Osittain näin onkin, sillä heillä on mahdollisuus vuoden aikana päätoimisesti kouluttautua tehtäväänsä, ellei valmiusaikana tule lähtöä operaatioon. On kuitenkin otettava huomioon, että suurin osa tästä joukosta on siviilielämästä rekrytoituja reserviläisiä siviiliammatteineen ja muine taustoineen. Ehkä juuri tämä yhdistelmä on osaltaan mahdollistanut taisteluosastolle erinomaiset koulutustulokset. Hyvin suoritettu varusmiespalvelus yhdistettynä siviilistä hankittuun pätevyyteen on erinomainen perusta sotilaalliselle erikoiskoulutukselle vaativaan kriisinhallintatehtävään. Ammattiarmeijoissa tilanne on erilainen. Usein asevoimiin rekrytoidaan 5 10 vuodeksi nuoria, joille samalla tarjoutuu mahdollisuus saada pätevyys johonkin siviilityöhön. Näihin tehtäviin hakeutuu pääosin melko kouluttamattomia ihmisiä. He oppivat kyllä tehtävänsä, mutta muu yleinen tietämys ja osaaminen jää vähäiseksi. Sama yleisen asevelvollisuuden etu näkyy myös suomalaisissa kriisinhallintajoukoissa. Usein tulee ymmärtää kriisissä olevan yhteiskunnan ongelmat ja se, että välittömän fyysisen turvallisuuden lisäksi tehtävänä on avustaa yhteiskunnan jälleenrakentamisessa. Tällaisessa tilanteessa suomalainen opettajista, poliiseista, maistereista, kunnallistekniikan asiantuntijoista jne. koostuva joukko on huomattavasti pätevämpi kuin esimerkiksi jonkin maan viimeksi Irakin sodassa rynnäkköjääkäriryhmänä toimineet nuoret pojat. Useissa Euroopan maissa on siirrytty asevelvollisarmeijasta ammattimaisuuteen. On huomattu, että yhteiskunta vieraantuu näissä maissa nopeasti asevoimista. Päättäjillä ei ole käsitystä armeijasta ja nuorista vain tietty murto-osa on kiinnostunut työskentelemään sotilaana. Kokonaisuutena yhteiskunta etääntyy maanpuolustusasioista. Jo maantieteellisten erojenkin takia kannattaa miettiä, onko syytä ottaa mallia näistä maista tai Ruotsista. Yleinen asevelvollisuus sopii hyvin meidän oloihimme ja varusmiespalvelus tuottaa yhdessä kertausharjoitusjärjestelmän kanssa ammattitaitoisia sodan ajan joukkoja. Voidaan keskustella palveluksen rakenteen ja muiden järjestelyjen kehittämisestä. Toisaalta nuorten on hyvä viimeistään armeijassa havahtua aikuisten ja työelämän aikatauluihin. Yleisen asevelvollisuuden ulottamisesta naisiimme on tässä lehdessä pari näkökulmaa. Henkilökohtainen mielipiteeni on, että miehet ja naiset ovat erilaisia, luojan kiitos. Sotimisasiat ovat voittopuolisesti miesten kenttää, mutta kiinnostuneille naisille varusmiespalveluksen ja sitä kautta myös sotilasammatin pitää olla jatkossakin mahdollinen. Kyllä pojista tulisi miehiä ja tytöistä naisia ilman armeijaakin, mutta Suomi tarvitsee puolustajansa. Everstiluutnantti Sakari Wallinmaa päätoimittaja 3
4 4 Joka toinen suomalainen on nainen. Olisi poikkeuksellista, ellei väestöstä puolella olisi mahdollisuutta kouluttautua arjen onnettomuus- ja vaaratilanteiden varalle ja soveltaa osaamistaan myös kriisitilanteissa. Juuri valmistunut laki vapaaehtoisesta maanpuolustuksesta laajentaa naisten toimintamahdollisuuksia tällä saralla. Toiminnassa korostuu kuitenkin yhä enemmän vapaaehtoisuus. Naisille kutsu vapaaehtoiseen turvallisuuskoulutukseen Teksti ja kuvat: Lotta Mertsalmi Naisten Valmiusliitto ry:tä edeltänyt naisten valtakunnallinen neuvottelukunta seurasi mielenkiinnolla 90-luvun alun keskustelua naisten vapaaehtoisen asepalveluksen puolesta. Se on yhä naisille erinomainen mahdollisuus hankkia johtajakoulusta ja harjoitusta sekä sellaisia kokemuksia, joita mistään muualta ei voida saada. Liitto pitää tärkeänä asepalveluksen suorittamisen mahdollisuutta, mutta ei näe sen laajentamista tarpeelliseksi. Keskustelu aiheesta aika ajoin on kuitenkin hyödyllistä. Suomen kokeminen turvalliseksi, tasa-arvoisia mahdollisuuksia tarjoavaksi ja rakentamisen arvoiseksi maaksi edistää maanpuolustustahtoa. On ymmärrettävää, että Maanpuolustustiedotuksen suunnittelukunnan tutkimuksissa naisten maanpuolustustahto osoittautuu miehiä alhaisemmaksi. Jo kysymyksen muotoilu asettaa naiset ja miehet eri viivalle. Ajatus maan puolustamisesta aseellisestikin voi olla jopa pelottava niiden naisten mielestä, joiden kokemukset aseista rajoittuvat television toimintasarjojen ammuskeluihin. Kokonaismaanpuolustukseen tutustuminen on naisille avartavaa. Tahtoon on kuitenkin
5 vaikea vaikuttaa pakolla. Ajatuksena se, että nuorille naisille kuuluisi muutaman viikon pituinen kriisinhallintakoulutus, on kiinnostava. Jos kyseinen koulutus sisältyisi esimerkiksi peruskoulun opetussuunnitelmaan, olisi se ehkä käytännössä toteutettavissakin. Kuitenkin kriisinhallintaa enemmän on puutteita naisten arjen turvallisuuden tietämyksessä ikäluokkaan katsomatta. Näin ollen yksilön turvallisuustietoisuuteen tulisi kiinnittää entistä suurempaa huomiota, sillä yksilön taitojen karttuessa myös kyky toimia kriisitilanteessa yhteiskunnan hyväksi lisääntyy. Naiset tarvitsevat koulutusta arjen turvallisuuden varmistamiseksi Naisten valmiuskoulutus on erittäin tärkeää ja sen toivotaan yhä laajentuvan. Naisten Valmiusliitto on järjestänyt vuodesta 1998 alkaen vuosittain kaksi naisille tarkoitettua valtakunnallista suurta NASTA-harjoitusta. Tuhannet naiset ovat hankkineet ja vahvistaneet näissä harjoituksissa arkeen ja kriisiin sovellettavaa turvallisuus- ja varautumisosaamistaan. Näiden harjoitusten lisäksi alueellisia ja paikallisia kursseja on tarjolla niin runsaasti, että valikoimasta löytyy jokaiselle jotakin. Koulutusaiheita ovat esimerkiksi katuturvallisuus, henkinen tuki, kenttälääkintä, ajotaidot, joukkomuonitus, etsintä ja maastotaidot. Kursseille voi osallistua kuka tahansa 15 vuotta täyttänyt suomalainen. Maanpuolustuskoulutus ry toimii koulutuksen käytännön järjestäjänä. Tietoisuus kouluttautumisen tarpeesta ja koulutuksen hyödyllisyydestä ei ole riittävällä tasolla. Tähän liittyvässä herättelyssä on Naisten Valmiusliitolla jäsenjärjestöineen paljon tekemistä, sillä suomalaisilla naisilla pitää olla valmiudet toimia kotinsa, perheensä ja lähiyhteisönsä hyväksi ongelmatilanteissa. Lisäksi valmiuskoulutukseen osallistuminen antaa naisille mahdollisuuden vaikuttaa ja osallistua jatkuvassa muutoksessa olevan ympäristön arjen turvaamiseen. Naisten Valmiusliitto ry Valtakunnallinen yhteistyöjärjestö Perustettu vuonna 1997 Puheenjohtaja maaherra Anneli Taina Vahvistaa naisten mahdollisuuksia osallistua kokonaismaanpuolustustyöhön sekä lisää naisten turvallisuusvalmiuksia kaiken varalta Jäsenjärjestöt: Finlands svenska Marthaförbund rf Maa- ja kotitalousnaisten Keskus ry Maanpuolustuskiltojen liitto ry Maanpuolustusnaisten Liitto ry Marttaliitto ry Päällystön Naisten Liitto ry Reservin Upseerien Naisten Perinneliitto ry Rintamanaisten Liitto ry Sotilaskotiliitto ry Suomen Lottaperinneliitto ry Suomen Pelastusalan Keskusjärjestö ry Seuraavat NASTA-harjoitukset: Karpalo 2007 Kontilahdessa Kallavesj 08 Siilinjärvellä
6 Paras paikka maailmassa - No mutta sehän on eteenpäin menoa, sanoi eversti Jukka Suviniemi silloiselle järjestelytoimiston toimistoapulaiselle Aune Levanderille, taivutellessaan tätä sihteerikseen 70-luvun puolivälissä. Aune piti kutsua kolmasti komentajan puheille, ennen kuin hän suostui tehtävään, missä vierähti seuraavat liki 32 vuotta. Kulmahuoneen portinvartijana hän hoiti kymmenen komentajan työtehtäviin kuuluvat kokous-, matkustus- ym. järjestelyt ja juoksevat asiat. Harva kuitenkin tietää, että kiireisen työviikon vastapainoksi Aune on viikonloppuisin saanut nauttia pikantista erikoiskohtelusta vieläkin pidempään, viimeiset 40 vuotta. Teksti ja kuvat: Matti Vihurila KOSKEE JATKOSSA KIMMOAKIN. Äidin lähtiessä hyvin ansaitulle eläkkeelle, esikunnan kopiohuoneen muistutus koskee jatkossa myös poikaa, majuri Kimmo Levanderia. 6 Aune ja Veikko Levanderin kotipihan lipputangossa liehuu Hämeen viiri, vaikka ollaankin Satakunnassa. Viiri ei ole mikään protesti, vaan kertoo Ypäjältä kotoisin olevan isäntäpariskunnan juurista. Satakunnassa he ovat ehtineet asua yli 40 vuotta. Kymmenen komentajan sihteeri, evp-majurin puoliso, kahden pojan äiti ja kuuden lapsenlapsen isoäiti tietää tarkalleen, missä viihtyy parhaiten. - Minulle Säkylä, eritoten Huovinrinne, on maailman paras paikka ja Porin Prikaati hieno työpaikka. Tunnen olevani Porilainen sanan varsinaisessa merkityksessä, Aune sanoo silmät iloa täynnä. Viimeisenä työpäivänään 30. maaliskuuta Aune Levanderille luovutettiin amiraali Juhani Kaskealan myöntämä Puolustusvoimien hopeinen levyke, mikä on erittäin harvinainen ja kunnioitettu tunnustus. Se kertoo yksiselitteisesti, miten hänen työtään on arvostettu. Sihteerinä Aune on hallinnoinut ka- lenteria, lähetellyt kymmeniätuhansia kutsuja eri tilaisuuksiin, kirjannut tunnollisesti ylös soittopyyntöjä ja monin muin tavoin hoitanut tätä nykyä yhden puolustusvoimiemme merkittävimmän joukko-osaston komentajan arkea. Hän joutuu pohtimaan tovin hakiessaan vastausta kysymykseen, mikä työssä on ollut vaikeinta, - Ehkä se on sitten ollut se, että on täytynyt nopeasti osata sopeutua uusiin komentajiin ja heidän ajatusmaailmaansa. Komentajan vaihto on minun kannaltani ollut stressaava vaihe. Vielä 90-luvun puolivälissä komentajat vaihtoivat tehtäviä ilman sen kummempaa sisäänajoa. Vasta Olli-Matti Multamäen aloittaessa v otettiin käyttöön komentajien vaihtoviikot, Aune kertoo. Kuuluisat Aunen arkistot Aune on tullut tunnetuksi täsmällisyydestään ja tavastaan arkistoida omasta mielestään kaikki tarpeellinen pahan päivän varalle. Yhteydenotot, soittopyynnöt, kirjeenvaihto, kutsut, onnitteluadressit, puheet, valokuvat, Ruotuväki-lehdet ym. tulivat vuosien saatossa tarkkaan taltioiduiksi Aunen arkistoihin. Lukuisia kertoja muiden arkistointijärjestelmien pettäessä kadonnut tietoa on niistä löytynyt. Siivotessaan työhuonettaan seuraajansa Anne Lähteenmäen kanssa, poisheitettävää historiaa kertyi pari jätesäkillistä. Toki paljon löytyi sellaistakin aineistoa, joka päätyi Porilaismuseon kokoelmiin. Komentajien kiireet ovat merkinneet Aunelle työntäyteisiä päiviä, ja tunnollisena luonteena hän on hoitanut oman leiviskänsä ilman suurempaa dramatiikkaa. Vapaa-aikana leipätyötä ovat tasapainottaneet lukuisat liikunnalliset harrastukset, sotilaskotityö ja talvisin avantouinti. Jo 40 vuoden ajan aviomies Veikko on viikonloppuisin hellinyt vaimoaan tuomalla tälle aamiaisen vuoteeseen, mikä on ollut selvästi tärkeä tapahtuma. - Eiks olekkin hieno juttu, Aune naurahtaa omaan tuttuun tyylinsä.
7 Kansalaistaitoja naisille Varusmiesliiton puheenjohtaja Harri Sieppi ehdotti keväällä Ruotuväki-lehdessä 9/2007 jokaiselle ikäluokalle kutsuntapakkoa. Pakko koskisi myös naisia. Sieppi perusteli vaatimustaan tasapuolisuudella miehiä kohtaan. Tähän voisi sanoa, että miehet kyllä pitävät puolensa muuten elämässä. Naisten kutsuntoja sietää pohtia kansalaistaitojen näkökulmasta. Useimmiten meitä kiinnostaa, mitä isänmaa tekee meidän hyväksemme. Aika harvoin mietimme, mitä itse voisimme tehdä isänmaamme parhaaksi. Tähän naisten kutsuntapakko tarjoaisi uusia mahdollisuuksia. Aseeseen ei olisi pakko tarttua. Sen sijaan yleisten kansalaistaitojen opiskelu voisi tehdä terää. Mitä kansalaistaidot sitten voisivat olla 2000-luvulla? Tässä muutama poiminta. Aivan verraton kansalaistaito olisi ensiapu, jota isänmaa voisi opettaa tyttärilleen. Olen itse monesti harmitellut, että minusta ei olisi ensiavun antajaksi tosipaikan tullen. Ensiapu ei ole mikään helppo juttu, sillä sen antamiseen pitää harjaantua, valistavat asiantuntijat. Muitakin kansalaistaitoja on vaikka millä mitalla. Lähtisin mieluusti puhdistamaan Suomenlahden rantoja, jos vesillämme sattuisi öjytankkerihaveri. Se olisi todellinen tragedia, jonka siivoamiseen jokaisen kynnelle kykenevän olisi kansalaisvelvollisuus osallistua. Mutta osaamista siihenkin savottaan tarvittaisiin. Kun nyt kriiseihin päästiin, jatketaan samalla linjalla, vaikka mieluiten sulkisi ne mielestään. Jos Suomen yhteydet muuhun maailmaan katkeaisivat, olisin hyvin kiinnostunut saamaan opastusta ruokahuollosta. Millä pysyisimme hengissä, kun tuttuja tuontielintarvikkeita ei enää olisikaan kauppojen hyllyillä? Pula-ajan soppakoulu ei olisi sekään hullumpi idea nykyajan uusavuttomille. Tuskin monella meistä enää on tallella sota-aikojen keittokirjoja, joissa neuvottiin keittämään luusoppaa ja ties mitä vesivellejä. Niilläkin vain elettiin, ja kun katsoo vanhoja valokuvia, ainakin me tytöt olimme perin sorjia ja nättejä kaken puutteen ja surun keskellä. Haluaisin myös tietää, miten voisin pitää läheisiäni hengissä useita viikkoja pommisuojassa, jos ydinsaaste laskeutuisi Suomen päälle tai vaarallista kemikaalia leviäisi ympäristöön. Metsätöitäkin voisimme tehdä. Oppisin mieluusti risusavottaa ja puun kaatoa. Näin bioenergian aikana taidot olisivat muutenkin paikallaan. Sitä paitsi saisin olla ulkona ja väsyä ruumiillisesta työstä. Kansalaistaitoa on myös tuntea oman yhteiskuntansa toiminta. Siitä ei paljon kouluissa opi, kun on kiire päntätä ties mitä muita tärkeämpiä aineita. Olen myös taloustoimittajana huomannut, että hyvin moni nuori valittaa huonoa talousasioiden tuntemustaan. Monelle ei ole valjennut, että luottokorttilaskut joutuu maksamaan, samoin nettiostokset. Lisätään siis myös oman talouden hallinta kansalaistaitoihin. Naisten kutsunnat eivät innostaneet nykyistä puolustusministeriä Jyri Häkämiestä (kok). Myöskään hänen edeltäjänsä Seppo Kääriäinen (kesk) ei lämmennyt Varusmieslehden haastattelussa. Herrat eivät tainneet käyttää luovaa mielikuvitustaan hyväkseen. Muuten he olisivat ihan varmasti äkänneet, että tässä on hyvä sauma tehdä Suomesta osaamisyhteiskunta myös kansalaistaidoin mitaten. Tässä ei ole tarkoitus rakentaa uutta Lotta-järjestöä. Se palveli aikanaan loistavasti, mutta nyt on toinen aika. Liioin ei pidä elätellä ajatusta, että kansalaistaitokurssilla olevat naiset sopisivat hoitoalan halpatyövoimaksi. Ursula Lehtivuori Kirjoittaja on Lahdessa ilmestyvän Etelä-Suomen Sanomien taloustoimittaja 7
8 Vain lähtö jäi puuttumaan Teksti: Petri Mattila Kuvat: Samuli Vahteristo 8 Ensimmäisen taisteluosaston (saksalais-hollantilais-suomalainen) kansallinen vanhin, everstiluutnantti Petri Mattila luo katsauksen menneeseen reiluun vuoteen omasta näkökulmastaan. Mattila oli aluksi keväällä 2006 kaksi kuukautta käynnistämässä suomalaisen joukon toimintaa Porin Prikaatissa ja siirtyi sen jälkeen vuodeksi työskentelemään ko taisteluosaston esikuntaan (FHQ/RFOC) Saksaan. Liikkeelle mars! EU:n taisteluosastokonsepti hyväksyttiin kesäkuussa Pian tämän jälkeen Suomi teki päätöksen osallistumisesta kahteen eri taisteluosastoon: - saksalais-hollantilais-suomalaiseen (valmiudessa vuoden 2007 alkupuolella) sekä - Ruotsin johtamaan pohjoismaiseen (valmiudessa vuoden 2008 alkupuolella). Saksa-Hollanti-Suomi taisteluosaston päivystysvuoro alkoi , samaan aikaan Ranskan johtaman yhteenliittymän kanssa. Näiden myötä Euroopan unionin taisteluosastot ovat olleet ensimmäistä kertaa täydessä operaatiovalmiudessa (FOC, Full Operational Capability). Tästä vuodesta alkaen unionin tavoitteena on ollut kyetä toteuttamaan samanaikaisesti kaksi nopean toiminnan operaatiota, joten valmiudessa on ollut ja on jatkossakin samanaikaisesti aina kaksi taisteluosastoa kuuden kuukauden ajan. Alku aina hankala... Suomessa Porin Prikaati sai tehtäväkseen EU:n nopean toiminnan joukkojen suomalaisosien toimeenpanon. Toimintaa käynnistettäessä ei ollut olemassa selkeää määritystä joukon tulevista tehtävistä. Se pakotti meidät itse suunnittelemaan joukon kokoonpanon, kaluston ja jopa suorituskykyvaatimukset. Näiden perusteella taas määritettiin henkilöstön koulutus- ja kokemusvaatimukset sekä toteutettiin valinnat. Valintoja tehtäessä ja niitä edeltävän rekrytoinnin aikana, laki sotilaallisesta kriisinhallinnasta oli vielä avoinna. Lain läpimenosta oli kiinni se, voitaisiinko henkilöstö palkata puolustusvoimien palvelukseen koulutus- ja valmiusjakson ajaksi ja minkälaiset palvelussuhteen ehdot valittaville voitaisiin määrittää. Lain
9 EU-LIPUN PERÄSSÄ. Suomen 161-henkisen osaston valmiusvuoro päättyi kesäkuun lopussa. viivästyminen pakotti pidentämään rekrytointiaikaa ja tuotti valittaville suuren haasteen omien työ- ja kotiasioidensa järjestämiseksi ennen koulutuksen alkua. Kun erinäiset palvelussuhteen ehtoihin liittyvät asiat saatiin ajan myötä ratkaistua, kykenimme keskittymään yhä paremmin oleellisimpaan muodostamaan ja kouluttamaan monikansallisiin kriisinhallintaoperaatioihin kykenevän joukon. Oman haasteensa muodosti myös puolustusvoimien kantahenkilökunnan ja reservistä palkattujen ammattilaisten integroiminen yhdeksi toimivaksi kokonaisuudeksi. Se tapahtui kuitenkin loppujen lopuksi tosi helposti. Hyvä asenne auttoi tässäkin. joukkojen varustukselle, koulutukselle ja keskinäiselle yhteistoimintakyvylle. Suurimmaksi haasteeksi on noussut joukkojen toimeenpanon nopeus kriisien ennalta ehkäisemisessä tai niiden rajoittamisessa. Pienen mutta tehokkaan joukon puuttuminen kriisiin jo sen syntyvaiheessa voi säästää valtavasti inhimillisiä kärsimyksiä. Se on myös ulkopuolisten voimavarojen suhteen huomattavasti kustannustehokkaampi toimintatapa kuin vaativan rauhan palauttamisoperaation käynnistäminen sotatilan jo vallitessa. Aikavaatimukset toimeenpanosta oli valmiiksi päätetty konseptissa. Taisteluosasto olisi kyettävä keskittämään vuorokausissa poliittisten päätösten jälkeen. Suomessa materiaalin ja henkilöstön lähtöpaikaksi valittiin Turku, jonne myös osaston keskeisin materiaali varastoitiin. Saksan kanssa saimme neuvoteltua riittävän tuen mahdollisiin merija ilmakuljetuksiin operaatioalueelle. Joukko sai käyttöönsä parhaan mahdollisen materiaalin. Ruokahalu kasvoi syödessä, sillä jokaisen suunnitteluryhmän kokouksen jälkeen Pääesikunnan ja Materiaalilaitoksen edustajat lähtivät mukanaan uusi joulupukinlista vakuuttamaan esimiehiinsä näidenkin materiaalien tarpeesta. Ja hyvin siis vakuuttivat. Voi sanoa, että saimme kaiken mitä tarvitsimme. Koulutusvaihe kesti kahdeksasta seitsemään kuukauteen sisältäen sekä kansallista koulutusta että kansainvälisiä harjoituksia. Koulutusta jatkettiin myös koko kuuden kuukauden mittaisen valmiusjakson ajan. Tällöin pyrittiin syventämään tietoja ja taitoja sekä lisäämään laaja-alaista osaamista kaikissa joukoissa. Osastojen johtajat kykenivät käyttämään luovuuttaan ja rakentamaan kullekin osastolle räätälöidyn nousujohteisen koulutuksen, joka oli motivoivaa myös vielä valmiusjaksolla. Oman haasteensa koulutukseen loi kaikkien niiden tehtävien kirjo, joita taisteluosasto olisi voinut joutua suorittamaan. Tuliko odottavan aika on pitkäksi? Moni liittyi tähän joukkoon sillä olettamuksella, että kyllä EU sen jonnekin lähettää. Oli valtava halu ja innokkuus olla mukana luomassa ja kokemassa jotain uutta. Vuodenvaihteen jälkeen koulutuksen saaneet rauhanturvaajat seurasivat kotijoukkojensa kanssa tarkasti uutisia maailmalta. Kukaan ei tietenkään tarkoituksella toivonut kriisin syttyvän, mutta tahto käyttää opittuja taitoja toisten auttamiseksi oli useimmilla päällimmäisenä mielessä. Jatkuvan valmiuden ylläpitämiseksi joukko harjoitteli päätehtäviensä mukaisia taitoja, syventäen osaamista monella eri aloilla. Valmiusajalle oli jo etukäteen suunniteltu selkeä koulutusohjelma, jota toteuttaisiin, kunnes EU mahdollisesti olisi osoittanut osastolle tehtävän. Lähtöä ei kuitenkaan tullut, mikä monelle oli jonkinasteinen pettymys. Lippu pysyi kuitenkin korkealla loppuun saakka ja kun mielekästä tekemistä riitti, myös valmiusjaksosta selvittiin kiitettävin arvosanoin. Tämäkin osoittaa, että joukko oli todellinen ammatijoukko. Lana ei iskenyt päälle. Koulutus varustus - toimeenpano Entistä vaativammat kriisinhallintaoperaatiot asettavat kovat vaatimukset PALKITUT. Amiraali Juhani Kaskeala myönsi sotilasansiomitalit luutnantti Anna Scherfille, ylikersantti Mika Mäelle ja ylikersantti Jaakko Vainionpäälle. 9
10 KIRJOITTAJA AMIRAALIN PAKEILLA. Everstiluutnantti Petri Mattilalla on työntäyteinen vuosi takanaan EUBG-joukon Suomen osaston johtajana. 10 Pärjättiinkö vai pitikö hävetä? Taisteluosastojen korkea valmiustaso korostaa koulutuksen ja realistisen harjoittamisen merkitystä. Joukkoja on kyettävä harjoittamaan osana taisteluosastoa vaativissa monikansallisissa harjoituksissa. EU ei toistaiseksi toteuta joukkotason harjoituksia, vaan kansallisten ja monikansallisten joukkojen harjoitukset ovat jäsenmaiden vastuulla. Taisteluosastoille luodut standardit, käytännön toimintatavat ja proseduurit on harmonisoitu Naton vastaavien kanssa. Käytännössä monet EU-maat ilmoittavat eri joukkoelementtejään sekä EU:n että Naton nopean toiminnan joukkoihin. Monikansallisten joukkojen yhteen hitsaaminen tapahtui kansainvälisissä harjoituksissa. Niiden pääpaino oli lokamarraskuussa 2006, mutta keväällä 2007 valmiusjaksollakin harjoiteltiin vielä yhdessä. Yhteistoiminnan kehittämisen ja mahdollisten kipupisteiden löytämisen ja ratkaisemisen lisäksi tällaisissa harjoituksissa luonnollisesti aina epävirallisesti vertaillaan eri maiden joukkoja, varustus mukaan lukien. Näkökantani voi olla vähän subjektiivien, mutta voin todeta, että kaikkien joukkojen osalta otimme hetken hommia katseltuamme ja arvioituamme johdon käsiimme ja aloimme kehittämään toimintaa meidän mielestämme parempaan suuntaan. Saimme huomata, että meillä oli monessa asiassa annettavaa kahdelle muulle kumppanille, ja toki meillä oli opittavaakin. Tämä suomalaisen tietotaidon tormakka esilletuominen toteutui Potsdamin operaatioesikunnasta aina yksittäisten taistelijoiden tasalle. Varustuksen osalta olimme lähinnä ihailun kohteena. Mitä pitemmälle aika eteni, sitä enemmän joukon kaikista osista huokui perusteltu itsevarmuus. Ei siis tarvinnu hävetä, vaan taas kerran lähdettiin näyttämään, mitä osataan. Tässä ennakkoon kovatasoiseksi arvioidussa joukossa se riitti kärkisijalle. Meillä oli ja on yhä syytä olla suomalaisittain nöyrästi ylpeitä. Pysy aina pikkuveljenä ja... Suomalaisten ensi esiintyminen EU:n nopeiden toiminnan joukoissa jäi lukumääräisesti pienehköksi. Saksan, Hollannin ja Suomen taisteluosaston kokonaisvahvuus oli reilut sotilasta. Suomalaisia tästä oli vain 161. Pienellä kontribuutiolla kahden Nato-maan seurassa - jäimmekö heittopussin asemaan? Kaikissa neuvotteluissa meihin suhtauduttiin tasavertaisena kumppanina, asiantuntijoina. Suomen osaston koko ei ollut suoraan suhteessa painoarvoomme taisteluosastossa. Voin todeta vilpittömästi, että laatu korvasi ainakin tällä kertaa määrän. Joka epäilee, että olisimme olleet pikkuveljen asemassa, on väärässä. Taisteluosaston sisällä arvostus suomalaista sotilasosaamista kohtaan oli, ja uskon, on edelleen aikamoinen. Koon puolesta oltiin kuitenkin siinä rajamailla, että meillä säilyi riittävä katu-uskottavuus erilaisten asioiden hoitamisessa. Sain seurata läheltä kolmen eri puolustusvoimien tapaa työskennellä. Osaston pienten maiden - Suomen ja Hollanin työskentely erottui selvästi johtomaa Saksan toiminnasta. Joustavuus ja jalat maassa periaate ovat ehkä kaksi merkittävintä eroa, joissa erotuimme Hollannin kanssa positiivisesti. Saksa on suurvalta ja sitä myötä sen järjestelmä on raskas. Yksinkertaistenkin vastausten saaminen kesti välillä viikkoja, kun sitä oikeaa päätöksentekotasoa haettiin. Me ja hollantilaiset kykenimme hankkimaan vastaukset pääkaupungeistakin enimmillään muutamassa päivässä, pääosin saman päivän aikana. Suurimpana
11 puutteena koko taisteluosaston lopullisen operatiivisen valmiuden luomisen näkökulmasta voi pitää sitä, ettei Saksa kyennyt järjestämään yhtään harjoitusta, johon kaikki joukot olisivat ottaneet osaa. Pienenä yksityiskohtana voidaan lisäksi todeta, että saksalaisten kielitaito ei yltänyt joukkojen tasalla suomalaisten ja hollantilaisten tasolle. Entäpä tulevaisuudessa? Operaation puuttumisesta huolimatta tämän joukon saamat monipuoliset kokemukset tarjoavat Suomelle entistä paremmat valmiudet varautua eriasteisiin sotilaallisiin kriiseihin. Näin tämä samoin kuin muukin puolustusvoimien osallistuminen kansainväliseen toimintaan on lähes täysimääräisesti hyödynnettävissä myös kansallisen puolustuksemme kehittämisessä. Toisaalta tämän prosessin myötä saadut opit ja opetukset takaavat sen, että seuraavana vuorossa olevan pohjoismais-virolaisen taisteluosaston toimeenpano tulee olemaan paljon yksiselitteisempää ja helpompaa. Puhumattakaan seuraavista taisteluosastoista 2010-luvulla. Kannatan lämpimästi yhteistyön jatkamista näiden kahden kumppanin, Saksan ja Hollanin, kanssa myös tulevaisuudessa. Suomi ja Ruotsi kaavailevat myös osallistumista yhdessä - perinteikkään rauhanturvayhteistyön ja EU:n nopean toiminnan joukkojen yhteistyön mukaisesti - myös Naton nopean toiminnan joukkoihin. Osallistumiselle tuli tarjous Naton viime syksyn Riian huippukokoukselta. Eduskunnan ulkoasiainvaliokunnan puheenjohtaja Pertti Salolainen totesi kesäkuun alkupuolella seuraavaa: EU:n ja Naton yhteistyön kehittäminen on tärkeä osa Euroopan turvallisuus- ja puolustuspolitiikkaa. EU:n taisteluosastoista saatavat kokemukset muodostavat pohjan harkittaessa osallistumista (Naton nopean toiminnan joukkojen) NRFtoimintaan. Uskon, että ainakin osa joukkomme sotilaista on valmiina tarvittaessa antamaan käyttöön hankkimansa tietotaidon myös näille joukoille, mikäli tällaiseen ratkaisuun päädytään. Viitaten kokemuksiini tämän taisteluosaston näkökulmasta en näe mitään sotilaallisia esteitä osallistumiselle tulevaisuudessa myös Naton nopean toiminnan joukkoihin. Kiitokset tuesta! Joukon johtajana en voi näin lopuksi kuin ylpeänä yhtyä puolustusvoimain komentajan sanoihin : «Jos katsotaan tätä 50 vuoden periodia, jolloin olemme olleet mukana rauhanturvatehtävissä, kyllä väittäisin, että tässä on meidän paras joukkomme, mitä koskaan on koulutettu «Haluankin osoittaa kiitokseni kaikille tätä joukkoa tukeneille tahoille niin Porin Prikaatissa kuin sen ulkopuolellakin - olette olleet korvaamaton ja välttämätön apu, kun jälleen yksi uusi sivu on käännetty suomalaisessa rauhanturvaamistoiminnassa ilman sitä operaatiotakin. Kiitoksia tuestanne! Kaskeala korosti kansallisen puolustuksen vahvistumisen merkitystä Teksti: Samuli Vahteristo Kuva: Markus Vehmanen Puolustusvoimain komentaja, amiraali Juhani Kaskeala totesi EUBGjoukon kotiuttamisparaatissa, ettei ole koskaan nähnyt niin hyvin koulutettua, kalustettua ja varustettua joukkoa. Hän esitti puolustusvoimien parhaimmat kiitokset kaikille ensiluokkaisesta palveluksesta Suomen ensimmäisessä nopean toiminnan kriisinhallintajoukossa. Kansainväliseen toimintaan osallistumisessa nostetaan usein esille taloudelliset kysymykset. Amiraali Kaskeala korosti, että kansainvälisen toiminnan osuus on puolustusbudjetista vuositasolla vain noin 2 3 prosenttia. Hän tähdensi hankitun kaluston ja varustuksen sekä jokaisen sotilaan henkilökohtaisen taidon palvelevan jatkossa kansallista puolustusta. - Kansainväliseen toimintaan osallistuminen vahvistaa Suomen puolustuksen uskottavuutta ja tuo lisäarvoa yhteistoimintakykyyn eri valtioiden joukkojen välillä. Se osoittaa myös Suomen kantavan vastuuta kriisien hallitsemisessa, olivat ne sitten sotilaallisia tai esimerkiksi luonnonkatastrofeja. Kaskeala sanoi ymmärtävänsä nuorten miesten halun päästä mukaan aitoon toimintaan. - Olen tyytyväinen, ettei lähtöä tullut. Toivon kädet ristissä, ettei kriisejä jatkossakaan syntyisi. Pääosalle EUBG-joukkoon sitoutuneista on luvattu paikka kansainvälisiin tehtäviin. Heistä 13 on mukana Ruotsin johtamassa vuoden 2008 taisteluosastossa ja noin 100 henkilöä on lähtemässä mukaan eri rauhanturvaoperaatioihin. Kaskeala korosti ensimmäisen EUBG-joukon kautta saatavaa arvokasta tietoa, joka luo maamme poliittisille päättäjille paremmat edellytykset tehdä Suomen osalta sitoumuksia jatkossa nopean toiminnan joukkoihin osallistumisesta. SITTENKIN MAAILMALLE. Suomen EUBG-taisteluosasto kotiutui kesäkuun lopussa, mutta heidän ammattitaitonsa tulee käyttöön, sillä yli 100 henkilöä lähtee erilaisiin rauhanturvatehtäviin. 11
12 PORILAISEN PÄIVÄKIRJA Porin Prikaatiin siirtyneet Reservistä: Varastomies Ilkka Matilainen Varastomies Tarmo Koivula Varastomies Matti Saksa Alikersantti Riku Itkonen Kersantti Arsi Kilpelänaho Toimistosihteeri Jaana Vuorio Lääketiet.kand. Jussi Laaksonen Lääketiet.kand. Anna Kleemola Sairaanhoitaja Päivi Sainio Sairaanhoitaja Tarja Aalto Sairaanhoitaja Kaisa Soukka Kersantti Lasse Hento Kersantti Ville-Matti Väisänen Tykistöprikaatista siirtyneet: Varastomies Aarre Mäenpää Varastomies Maaret Nylund Insinööriluutnantti Matti Hirvelä Maanpuolustuskorkeakoulusta: Yliluutnantti Mikko Bäckström Yliluutnantti Atte Kaleva Yliluutnantti Kalle Nieminen Yliluutnantti Tuomo Noronen Yliluutnantti Tomi Saikkonen Yliluutnantti Harri Vire Yliluutnantti Joni Ylöstalo Yliluutnantti Olli-Pekka Mecklin Yliluutnantti Erno Pasanen Porin Prikaatista siirtyneet IN MEMORIAM Reserviin: Sihteeri Aune Levander Ylikersantti Petteri Mäkelä Vänrikki Simo Tuisku Kersantti Santtu Kauppinen Kersantti Veli-Mikko Suihkonen Kersantti Tomi Nordlund Lääkintämajuri K.G.Kuusisto Yliluutnantti Pasi Nyström Ylil Pasi Vuorinen Vänrikki Saku Vätti Saaristomeren Meripuolustusalueelle: Vänrikki Hannu Päivärinta Puolustushallinnon Johtamisjärjestelmäkeskukseen: Insinööriluutnantti Pekka Niemeläinen Ahti Laineelle director musices arvonimi Tasavallan presidentti on myöntänyt Porilaisoittokunnan kapellimestarille Ahti Laineelle director musices arvonimen. Ahti Laine on ollut mukana Porilaissoittokunnan toiminnassa sen perustamisesta, vuodesta 1989 alkaen. 12
13 PORILAISET PÄÄKAUPUNGISSA. Porin Prikaatin lippukomppania ja EU:n nopean toiminnan joukkojen Suojauskomppania osallistuivat valtakunnalliseen paraatiin Helsingissä. Puolustusvoimain lippujuhlan päivän palkitsemiset ja ylennykset Sotilasansiomitali - majuri Kari Toivonen (Eura) - yliluutnantti Matti Vihurila (Loimaa) - luutnantti Anna Scherf, EU-taisteluosasto (Helsinki) - ylikersantti Mika Mäki, EU-taisteluosasto (Turku) - ylikersantti Jaakko Vainionpää, EU-taisteluosasto (Kankaanpää) Valtion virka-ansiomerkki - lääkintäeverstiluutnantti evp Markku Toivonen (Säkylä) Suomen Valkoisen Ruusun komentajamerkki - prikaatikenraali Markku Nikkilä (Helsinki) Suomen Leijonan I luokan ritarimerkki - majuri Reijo Savioja (Säkylä) - insinöörimajuri Erkki Hellman (Rymättylä) Suomen Valkoisen Ruusun ritarimerkki - majuri Rainer Kemppainen (Köyliö) - majuri Juha Niinikoski (Turku) - majuri Pasi Sunila (Rauma) - majuri Janne Varjonen (Säkylä) Suomen Leijonan ritarimerkki - kapteeni Juha Kakko (Köyliö) Suomen Valkoisen Ruusun ansioristi - yliluutnantti Jari Ahoniemi (Säkylä) - yliluutnantti Jyrki Kaunismäki (Köyliö) - yliluutnantti Petri Korpinen (Raisio) - yliluutnantti Arto Rajala (Köyliö) - yliluutnantti Kenneth Tiukka (Säkylä) Suomen Valkoisen Ruusun I luokan mitali kultaristein - toimistosihteeri Teuvo Soukka (Säkylä) Jalkaväen ansioristi - kapteeni Raino Kukonlehto (Säkylä) - kapteeni Jari Ojala (Säkylä) - kapteeni Esa Rautio (Masku) - kapteeni Sami Silmu (Säkylä) - yliluutnantti Petri Eskola (Säkylä) - yliluutnantti Petri Fleminch (Rauma) - yliluutnantti Kari Ojanen (Rauma) - yliluutnantti Matti Vihurila (Loimaa) - yliluutnantti Pasi Vuorinen (Mellilä) 13
14 Tasavallan presidentti on ylentänyt 4.6. Everstiluutnantiksi - majuri Esa Hyytiäinen (Kouvola) - majuri Joni Lindeman (Lemu) Majuriksi - kapteeni Mika Heikkilä (Säkylä) - kapteeni Rainer Kemppainen (Köyliö) - kapteeni, sotilaspastori Pertti Hell (Turku) Insinööriyliluutnantiksi - insinööriluutnantti Juha Mäkinen (Säkylä) Luutnantiksi - vänrikki Jaakko Liimatta (Turku) - vänrikki Jesse Mäkinen (Loimaa) - vänrikki Antti Tähkäpää (Yläne) - vänrikki Matti Vehmas (Laitila) Tasavallan presidentti on ylentänyt reservissä 4.6. Porin Prikaatin komentaja on ylentänyt 4.6. reservissä ja antanut Porin Prikaatin aliupseereille seuraavat palvelusarvot: Vääpeliksi - ylikersantti Petri Lehti (Säkylä) Ylikersantiksi - kersantti Henry Lempinen (Vampula) - kersantti Kari Huhtanen (Yläne) 14 Kapteeniksi - yliluutnantti Erik Fabritius (Köyliö) - yliluutnantti Mikko Hartikainen (Säkylä) - yliluutnantti Kai Metsä-Tokila (Turku) - yliluutnantti Vesa Koskinen (Säkylä) - yliluutnantti Petteri Vuorinen (Säkylä) Yliluutnantiksi - luutnantti Ari Kivikoski (Yläne) - luutnantti Reijo Kortteus (Eura) - luutnantti Tommi Mäkinen (Säkylä) - luutnantti Petri Pusala (Mynämäki) - luutnantti Heikki Saarinen (Köyliö) - luutnantti Juha Seppä (Säkylä) - luutnantti Aku Sirviö (Köyliö) - luutnantti Kristian Soranko (Säkylä) Yliluutnantiksi - luutnantti Ari-Pekka Calin, EU-taisteluosasto (Sipoo) Luutnantiksi - vänrikki Aki Lahtinen, EU-taisteluosasto (Turku) Läntisen Maanpuolustusalueen komentaja on ylentänyt 4.6. reservissä ja antanut palvelusarvon Porin Prikaatin aliupseerille: Ylivääpeliksi - vääpeli Jaakko Pakula (Säkylä) Porin Prikaatin komentaja on 4.6. ylentänyt seuraavat palkattuun siviilihenkilökuntaan kuuluvat reservissä: Vääpeliksi - vanhempi asentaja Juha Hynnä (Säkylä) - varastonhoitaja Janne Leppämäki (Säkylä) - vanhempi asentaja Kauno Mäkinen (Köyliö) - työnjohtaja Mikko Niitynpää (Säkylä) Ylikersantiksi - fysioterapeutti Jussi Sihvonen (Naantali)
15 ISÄNTÄPARI. Prikaatikenraali Markku Nikkilän ja Virpi-puolisonsa isännöimälle vastaanotolle osallistui runsaat 420 vierasta. PALKITUT. Puolustusvoimain lippujuhlan päivänä palkittiin lähes 30 Porilaista VIERAAT VIIHTYIVÄT. Perusparannetussa Säkylän muonituskeskuksessa järjestetyllä vastaanotolla oli mukana prikaatin oman väen ohella runsaasti yhteistyökumppaneita. PORILAISTA KUOROMUSIIKKIA. Porin Mieslaulu viihdytti juhlavieraita esityksillään. - vanhempi asentaja Olli Vahala (Vampula) Kersantiksi - varastonhoitaja Heimo Helin (Säkylä) - varastonhoitaja Esko Rossi (Vammala) - atk-suunnittelija Hannu Suontausta (Huittinen) Alikersantiksi - vanhempi asentaja Harri Hirsikangas (Vampula) - vahtimestari Ari-Pekka Pitkänen (Köyliö) - varastonhoitaja Markku Pitkänen (Säkylä) - atk-suunnittelija Sakari Setälä (Pori) Korpraaliksi - varastonhoitaja Marko Kanth (Harjavalta) - asentaja Timo Laurila (Säkylä) - korjaamoinsinööri Jarno Rautionaho (Säkylä) 15
16 16 Mikäli omistat suomalaisvalmisteisen polkupyörän, sen myötä mitä todennäköisimmin käytössäsi on nykyisen insinöörimajuri Erkki Hellmanin suunnittelema ja vakuutusyhtiöiden hyväksymä lukko. Rymättylässä vanhaa kalastajatilaa isännöivän Porin Prikaatin teknillisen päällikön viikot kuluvat töiden ja vakioitujen harrastusten parissa Huovinrinteellä, mutta viikonlopuksi palataan aitoon saaristolaiselämään. Kotirannassa perinteinen kalastajavene, fiskari, odottaa uskollisesti kippariaan. Puolustusvoimain lippujuhlan päivänä Suomen Leijonan 1. luokan ritarimerkillä palkittu insinöörimajuri Erkki Hellman on yksi vajaasta paristakymmenestä Porin Prikaatissa palvelevasta erikoisupseerista. Tekniikan, lääketieteen ja monen muun erikoisalan opinahjoissa hankittu ammattitaito on valjastettu puolustusvoimien käyttöön ja käyttäjänsä puettu sotilasunivormuun. Erkki Hellmanin mielestä hänen ammattikuntansa jäsenet ovat kuitenkin pohjimmiltaan samanlaisia sotilaita siinä missä muutkin palkattuun sotilashenkilökuntaan kuuluvat. Insinööriksi 70-luvun alkupuolella valmistunut ja valtiotieteen maisterin tutkinnon parikymmentä vuotta myöhemmin suorittanut Hellman aloitti uransa perinteisissä insinöörin tehtävissä. Pisimmän työrupeaman siviilissä hän teki Wärtsilän AVA-lukkotehtaassa 70- ja 80 luvuilla, lähes 10 vuotta. Täällä Erkki Hellman sai työnantajaltaan toimeksiannon kehittää polkupyörään lukko, jonka vakuutusyhtiötkin hyväksyvät. Ideoinnin tuloksena syntyi nykyisissäkin kotimaisissa polkupyörissä, mm. armeijan pyörissä, käytettävä patentoitu lukko. - Se oli työsuhdekeksintö, josta sain palkinnoksi silloista markkaa, Hellman muistelee. PATENTOITU KEKSINTÖ. Insinöörimajuri Erkki Hellmanin 1980-luvulla keksimä ja patentoima lukko on edelleen käytössä useimmissa suomalaisvalmisteisissa polkupyörissä. Pyhäjärven muikku on oikean näköinen ja muotoinen, mutta väärän makuinen Teksti ja kuva: Matti Vihurila Työpaikka Säkylässä, mutta sydän saaristossa Vuonna 1985 puolustusvoimat haki sotilasinsinööriä Turun korjaamon johtajaksi. Erkki Hellman tuli valituksi, ja sillä tiellä hän on vielä vuoden verran, tosin nyt jo eri joukko-osastossa ja toisella paikkakunnalla. Rationalisoinnin myötä työpaikka siirtyi Säkylään, missä Hellman toimii Porin Prikaatin teknillisenä päällikkönä ja materiaalisektorin johtajana. - Minun työni on hallinnollista työtä tietokoneen äärellä. Sektori tehtävänä on huolehtia prikaatin materiaalin hallinnasta hankinnasta hylkäämisiin, Erkki Hellman typistää työnkuvaa. Syntypäinen rymättyläläinen hankki perheensä, vaimon ja nykyisellään kolmen aikuisen lapsen, kodiksi vanhan kalastajatilan yli 30 vuotta sitten. Pitkän etäisyyden vuoksi Hellman joutuu viettämään työviikon pääosin Säkylässä. Siellä jokaiselle illalle on varattu oma vakioitu ohjelmansa. Kerran viikossa hän käy uimassa Katismaassa, miesten jumpassa ja kansalaisopistossa opiskelemassa englantia. Näiltä liikenevä aika käytetään lukemiseen ja lintuharrastukseen. Vahvaksi kotiseutuihmiseksi tunnustautuva Erkki Hellman toimii kotikuntansa kirkkoneuvoston varapuheenjohtajana. Nykypäivän kuntaliitoshössötys ei saa hänen varauksetonta kannatustaan: järkevillä valinnoilla pienetkin kunnat voivat toimia itsenäisinä. Oman määritelmänsä mukaan hän viettää normaalia saaristolaiselämää, mihin kuuluu mm. kotirannassa kelluva fiskari. Säkylässä vietetyt vuodet eivät ole muuttaneet saaristolaisen makutottumuksia. - Muikku on kyllä oikean näköinen ja muotoinen kala, mutta väärän makuinen. Silakkaa sen olla pitää, Erkki tietää.
17 Mitali yllätti Teksti ja kuva: Samuli Vahteristo Sotilasansiomitalin saaminen oli tosi suuri yllätys, kertoo 28 vuotta Upseerikerhon emäntänä toiminut Marja-Leena Kankare. - Aluksi en oikein ymmärtänyt mitalin arvoa, mutta sotilaat tuntuvat sitä arvostavan kovasti. Marja-Leena Kankare on arvioinut oikein, sillä vain harvat sotilaat urallaan lukeutuvat sotilasansiomitalin saajien joukkoon. Marja-Leena arvelee saaneensa mitalin kovasta puurtamisesta ja omistautumisesta työtehtäväänsä koko sydämellä. - Upseerikerhon emännän työ on kuin räätälöity minulle. Jokainen päivä on vähän erilainen, toisinaan on hiljaista ja välillä on viikkoja jolloin pitää venyä äärimmilleen. Välillä saatan vapaa-aikanani lehdistä onkia hyviä ruokareseptejä. Upseerikerho on Marja-Leenan mielestä ollut hyvä työnantaja. - Upseerit ovat herrasmiehiä, eikä minulla ole vuosien varrella ollut minkäänlaista kahnausta. Tosin asiakkaina on nykyisin pääosin siviileitä ja paljon myös kansainvälisiä vieraita. Marja-Leena sanoo vuosien varrella tottuneensa iltatyöhön ja osaa ottaa aamupäivän vapaa-ajasta kaiken irti. - Luen mielelläni lehtiä ja teen koirani kanssa parin tunnin kävelylenkkejä. Uinti on myös minulle mieleen. Joskus osallistuisin johonkin kansalaisopiston piiriin, mutta iltatyö ei mahdollista sitä. MITALINAINEN. Upseerikerhon emäntä Marja-Leena Kankare esittelee saamaansa sotilasansiomitalia. Puolustusvoimain komentaja myönsi Puolustusvoimain lippujuhlan päivänä sotilasansiomitalin 186 henkilölle Mitali myönnetään puolustusvoimien palveluksessa oleville tunnustuksen osoituksena erityisestä kunnostautumisesta palveluksessa, erityisestä neuvokkuudesta tai aloitteellisuudesta taikka pelottomasta toiminnasta vaaratilanteessa. Puolustusvoimiin kuulumattomalle henkilölle mitali voidaan myöntää puolustusvoimien hyväksi tehdystä erityisen ansiokkaasta työstä. 17
18 Sotilaslääketieteen keskuksen psykiatrian ylilääkäri Markus Henriksson: Suomalaisia nuoria moititaan turhaan Teksti: Asko Tanhuanpää Kuvat: Markus Henrikssonin kotialbumi 18 Keskussotilassairaala Tilkan viimeiseksi johtajalääkäriksi jäänyt dosentti Markus Henriksson sai kipinän lähteä puolustusvoimien palvelukseen peruskoulutuskaudellaan Porin Prikaatissa. Puolustusvoimien palveluksessa eri tehtävissä jo vuodesta 1995 lähtien työskennellyt lääkintämajuri Markus Henriksson, 49, on joutunut vastaamaan varmasti tuhansia kertoja kysymykseen nykypäivän suomalaisten nuorten miesten henkisestä ja fyysisestä kunnosta. Ja vastaus on ollut poikkeuksetta sama: Henriksson on arvostelijoiden suureksi harmiksi nuorten puolella. - Totuus on, että suomalaisten nuorten terveys ja maanpuolustustahto ovat oikein hyvällä tasolla. Suomalainen nuoriso on kansainvälisestikin katsoen ehdotonta eliittiä, Henriksson tykittää. Ongelmiakin toki on, mutta... - Asioita ei viedä tässäkään tapauksessa eteenpäin ainakaan sättimällä, vaan meidän pitäisi kiinnittää huomiota positiivisiin asioihin. - Me keski-ikäiset ihmiset moitimme ylipäätään nuoria ihan turhaan, ei meillä pitäisi olla siihen edes varaa. Itse me näytämme nuorillemme mallia, mitä esimerkiksi ylipainoon tulee
19 LÄÄKÄRI JA PORILAINEN. Markus Henriksson esitteli Hennalassa Sotilaslääketieteen keskuksen toimintaa puolustusvoimain komentajalle Yli 80 prosenttia vie palveluksen loppuun Tilkassa psykiatrian erikoislääkärinä vuodet ja laitoksen johtajana vuodet toiminut Markus Henriksson on nykyisin päätoimisesti Terveydenhuollon oikeusturvakeskuksen palveluksessa, mutta samalla hän tekee osa-aikaisena töitä myös Sotilaslääketieteen keskukselle. Tältä pohjalta hän jos kuka pystyy sanomaan jotain varusmiesten mielenterveyden tilanteesta. - Mielenterveyden ongelmat ovat suurin syy varusmiespalveluksen epäonnistumiseen, mutta toisaalta lähes 90 prosenttia palvelukseen tulevista vie armeijan loppuun asti. Prosenttimäärä on erinomainen, mikään oppilaitos ei pääse likikään vastaavaan. - Koko ikäluokasta peräti yli 80 prosenttia suorittaa palveluksen loppuun, mikä on kerrassaan erinomainen saavutus, Henriksson korostaa. Nukki osasi käyttää kokemusta hyväksi Psykiatrian erikoislääkärin koulutuksen saanut Markus Henriksson sanoo innostuneensa itse sotilaiden terveydenhuollosta Porin Prikaatissa käymänsä varusmiespalveluksen peruskoulutuskauden aikana. Armeijan harmaisiin Henriksson astui valmiina lääkärinä ja yhden pienen lapsen isänä lokakuussa 1984 eli jo 26-vuotiaana. - Olin tehnyt runsaasti töitä opiskelun ohessa ja minulle armeija oli ennen kaikkea viihteellinen ja rentouttava ilmainen kuntokoulu. Se antoi hyvän tilaisuuden opiskelun rasitusten nollaamiseen. - Ajan ei ole edes tarvinnut kullata muistoja, kun kehun omaa varusmiesaikaani kaikin puolin onnistuneeksi. Kielteistä huomautettavaa ei löydy, vaikka kuinka kaivaisi. Henriksson sanoo arvostavansa kaikkien vuosien jälkeenkin erityisesti alokasajan päällikköään, tuolloin Porin Prikaatin panssarintorjuntakomppaniaa komentanutta kapteeni Teemu Nukkia. - Se oli juuri Nukki, joka sai minut ajattelemaan uraa armeijassa. Olin palannut juuri viikon kestäneeltä komennukselta, kun kapteeni kutsui minut kahdenkeskiseen puhutteluun. Hän edellytti, että puutun vanhempana miehenä erään heikkolahjaisemman varusmiestoverin kiusaamiseen. Sairaalapäivystystä palveluksen ohessa Markus Henriksson toimi alokasaikanaan päivystystehtävissä myös Porin Prikaatin sairaalassa, jota johti jo tuolloin Markku Toivonen. - Toivonen oli erinomainen ammattimies, joka oli koonnut ympärilleen hyvän tiimin. Hän ymmärsi, että samaan aikaan myös omaan pst-koulutukseensa osallistunut nuori lääkäri saattoi olla välillä hiukan väsynytkin, Henriksson kiittelee. Samaan aikaan Porin Prikaatissa palveli muun muassa Tapio Kallio, joka on sittemmin tullut tunnetuksi Suomen antidopingtoimikunnan tehtävistä. Muista palvelustovereista Matti Mäntysaari on puolestaan ilmavoimien ylilääkäri. PorPr osaa kohdata vaikeankin tilanteen Porin Prikaatista ensin lääkintärukkiin Hennalaan ja edelleen kokelasajaksi Tilkkaan jatkanut Markus Henriksson on sittemmin palannut useammankin kerran tuttuihin Huovinrinteen maisemiin niin hyvissä kuin ikävämmissäkin merkeissä. - Parhaat muistot liittyvät ilman muuta kansalliseen maanpuolustuskurssiin, jonka internaattivaihe oli Säkylässä. Ikävintä oli puolestaan Rovajärven kuolemaan johtaneen kranaatinheitinonnettomuuden kriisinhallintatyö joulukuussa Porin Prikaatin kunniaksi on sanottava, että joukko-osasto osaa hoitaa psykososiaalisen kriisinhuollon todella mallikkaasti niin varusmiesten kuin henkilökunnankin suuntaan. Koko paketti vaikean tilanteen kohtaamiseksi on viimeisen päälle kunnossa. Puolustusvoimien lääkintähuolto on ollut Markus Henrikssonin aikana suuressa muutoksessa ja prosessi jatkuu hänen mukaansa edelleenkin. Ensi vuoden alusta muutos kohtaa myös Porin Prikaatin, kun perinteisesti joukko-osaston komennossa ollut terveysasema eli entinen varuskuntasairaala siirtyy Sotilaslääketieteen keskuksen alaisuuteen. - Uskon, että muutos on myönteinen myös prikaatille. Suurin haaste on yhteistyön onnistuminen joukko-osaston kanssa, mutta Porin Prikaatin tapauksessa se onnistuu varmasti. Siellä nimittäin onnistuu kaikki. VASTAVALMISTUNUT. Markus Henrikssonin mielestä perheen tuki on tärkeä varusmiespalvelukseen joutuvalle. Henrikssonin edessä häämöttää kuvan ottohetkellä vuoden 1984 keväällä intti. Kuvassa hän hiihtelee vastavalmistuneena lääkärinä tytär Mariannan kanssa. 19
20 Afganistanin ja Irakin kokemukset hyötykäyttöön Liettuassa Teksti ja kuvat: Matti Vihurila 20 Jo kahdeksatta kertaa järjestetty monikansallinen Amber Hope kriisinhallintaharjoitus keräsi Liettuan Klaipedaan runsaat sotilasta 10:stä eri kansallisuudesta. Lähes kaksiviikkoisen harjoituksen suunnittelussa oli otettu huomioon Afganistanista ja Irakista saadut kokemukset, mikä näkyi aiempaa aggressiivisempana maalitoimintana. Suomen Kansainväliseen Valmiusjoukkoon koulutettavat rauhanturvaajamme saivat varsin todenmukaista oppia siitä, millaista tämän päivän kriisinhallinta oikeasti on. Joukkojemme edesottamuksiin tutustunut puolustusministeri Jyri Häkämies piti kovien tilanteiden harjoittelua tarpeellisena. Puolustusministeri saapui Liettuaan suoraan Afganistanista, missä hän oli tutustumassa alueella vallitsevaan tilanteeseen ja suomalaisjoukkojen toimintaan ISAF-operaatiossa. Hän piti hyvänä Amber Hope -harjoituksen perustilannetta, joka pohjautui juuri Afganistanista ja Irakista saatuihin kokemuksiin. - On nähty hyvänä asiana, että täällä on harjoiteltu ja jouduttu miettimään kovempia tilanteita. Näin se palvelee todella hyvin tarkoitustaan. Täältä on saatu myös hyviä uusia kokemuksia va-